טיול לאלבניה בסוכות
8 ימים/ 7 לילות
22-29.9.26
אלבניה היא ארץ בלקנית מסקרנת, בה נוכל לגלות נופי הרים מיוערים, אגמי מים טבעיים ומלאכותיים, ערים עתיקות בנויות אבן וגגות צפחה, אתרים ארכיאולוגיים, כפרים מסורתיים ורצועת חוף עם מפרצי תכלת החבויים בין גבעות מוריקות. בטיול לאלבניה נסייר בעיר הבירה התוססת טיראנה, בערים העותמאניות ג'ירוקאסטר ובראט ובעיירות הנופש ולורה וסרנדה. נכיר מקרוב את התרבות המסקרנת ואורחות החיים של האלבנים מכניסי האורחים, נלמד על יחסם האוהד של המקומיים כלפי היהודים בתקופת השואה ונחווה את הפולקלור המקומי. 

מסלול הטיול

יום 1 - תל אביב >> אלבניה / שקודרה
ניפגש בנמל התעופה בן־גוריון ונמריא בטיסה ישירה לאלבניה, המכונה בפי תושביה "ארץ הנשרים". לאחר שננחת בנמל התעופה הבינלאומי על שם האם תרזה – הדמות האלבנית הידועה ביותר בעולם – נצא בנסיעה אל העיר שקודרה.
יום 2 - שקודרה/ מפעל המסיכות הונציאני / טירנה
לאחר ארוחת הבוקר נצא לביקור בשקודר (Shkoder). נסייר בעיר העתיקה של שקודרה ונותיר זמן פנוי להנות מבתי הקפה והמסעדות השוכנים בבניינים האלגנטיים הבנויים בסגנון אוסטרי. נבקר במצודת רוזפה (Rozafa), החולשת על אגם שקודר, אותו חולקת אלבניה עם שכנתה מצפון, מונטנגרו. נערוך תצפית אל עבר העיר והאגם ואל דלתת הנהרות הנשפכים אל הים האדריאטי. נבקר במפעל המסיכות הונציאני (Venice Art Mask Factory) - אחד ממפעלי המסכות הונציאניות החשובים בעולם. יש במפעל את אוסף המסכות הוונציאני המגוון והגדול ביותר בעולם - תצוגה מרהיבה ועשירה בסגנונות וצבעים שמעבירים את אווירת הקרנבל של ונציה. בתום הסיור ניסע לטיראנה בירתה של אלבניה.
יום 3 - קרויה / סיור עיר , מופע פולקלור
נצא ליום סיור בקרויה (Kruja), הבירה ההיסטורית של אלבניה , אחת הערים החשובות באלבניה בשל החלק אותו מילאה בהתנגדות נגד העות'מאנים. ניסע לביקור במצודת קרויה , שם הגיבור הלאומי סקנדרבג החזיק מעמד במרידתו כנגד האימפריה העותמאנית במשך עשרות שנים. נטייל בשוק המקומי המשומר ונתפעל מעבודות היד האופייניות לאזור. בדרכנו חזרה לטיראנה נבקר בבונקארט 1 שנבנה ב-1976 במסגרת הפרנויות של השלטון הקומוניסטי האלבני ושהפך ב-2014 למוזיאון לאמנות שעוסק בשני תחומים: בהיסטוריה של הצבא הקומוניסטי האלבני ובחיי היומיום של האוכלוסייה האלבנית במהלך המשטר הקומוניסטי במדינה. נבקר בפאזאר אי רי (Pazari i Ri - "השוק החדש") - מרכז קולינרי ותרבותי מחודש, הנחשב לאחד המקומות התוססים והיפים בעיר. בערב נצא למופע פולקלור מקומי אותנטי.
יום 4 - אפולוניה / ולורה : סיור עיר , רחוב היהודים / לוגרה / סרנדה
נבקר בחורבות אפולוניה (Apollonia), אוסף של שרידים רומיים על צלע גבעה מרוחקת , שפעם הייתה עיר חשובה - היוותה את המוצא המערבי של ויה אגנטיה (Via Egnatia), הדרך הרומית העיקרית לביזנטיון. נסייר בעיר החוף ולורה (Vlore). נסייר בעיר , כולל העיר העתיקה שלה, כיכר העצמאות והאנדרטה שהוקמה במקום בו הוכרזה עצמאות אלבניה מהעות'מנים ב-28 בנובמבר 1912. נסייר ב"רחוב היהודים" (Jews' Alley) שהוכרז כאנדרטה תרבותית. הרחוב היה ביתה של קהילה יהודית גדולה שתחילת ימיה בולורה – כבר ב 1430. נספר על החיבור בין האלבנים ליהודים וכיצד מצאו יהודים מקלט בולורה בימי השואה. ניסע לפארק הלאומי לוגארה (LLOGARA) - שילוב נדיר של יערות, מרבדים אלפיניים וצוקי גיר. בפארק נמצא מעבר ההרים המפורסם והמרהיב ביותר באלבניה, הנחשב לאחת מהנסיעות היפות בבלקו עם נוף פנורמי שמחבר בין הרים לים.
יום 5 - בוטרינט, קסמיל (בקיץ), שייט בסרנדה
לאחר ארוחת הבוקר, נבקר בהריסות בוטרינט (Butrint), האתר הארכיאולוגי החשוב ביותר באלבניה. בוטרינט מתוארכת למאה ה-7 לפני הספירה ולאחר מכן הפכה למושבה רומית. בהמשך הייתה תחת שלטון הוונציאנים והטורקים. נסייר באקרופוליס, הבזיליקה והארמון. נמשיך דרך כפרי החוף הציוריים לסרנדה שבקסאמיל (Saranda in Ksamil), שם נעצור להפסקת צהריים , עם אפשרות ליהנות מהחוף , מים התכלת והנופים הנהדרים. נחזור לסרנדה. נבלה בשייט בסרנדה (במידה ומזג האוויר מאפשר)
יום 6 - העין הכחולה, ג'ירוקסטרה
ניסע דרך הפארק הלאומי העין הכחולה (Blue Eye National Park) אל אתר מורשת עולמית - ג'ירוקאסטר (Gjirokaster) – עיר האבן - אחת הערים החשובות ביותר באלבניה, שם גם נולדו שני בניה החשובים של המדינה: הרודן אנוואר הוג'ה ואיסמעיל קאדרה - הסופר האלבני הידוע. נפסע בין סמטאות האבן והבתים העתיקים להם גגות צפחה, נבקר במסגד הבזאר ונעפיל אל טירת העיר לתצפית מרהיבה על ההרים והעמקים סביבה ולביקור במוזיאון הנשק Castle) Weapons Museum))
יום 7 - בראט / טירנה
לאחר ארוחת הבוקר ועזיבת המלון נבקר בעיר בראט (Berat), השוכנת על עיקולו של נהר בין גבעות מיוערות. נתחיל בתצפית ממרומי המצודה העתיקה החולשת על האזור ונתרשם מהנוף היפה ובתי העיר שלמרגלותינו. נמשיך לסיור בין סמטאות הרובע העתיק, שבתיו המסורתיים בנויים אבן, מרפסות מרחפות ובהן קבועים חלונות רבים- מה שהעניק לעיר את כינויה "עיר אלף ואחת החלונות". נמשיך בנסיעה לטירנה.
יום 8 - טירנה >> תל אביב
לאחר ארוחת הבוקר נצא לסיור בטירנה (Tirane) - עיר הבירה התוססת והמתפתחת. נכיר את המרכז ההיסטורי, שבו שוכנים מבנים עותמאניים, איטלקיים, קומוניסטיים ועכשוויים זה לצד זה. נבקר במוזיאון העלים , נסייר במסגד העתיק וברובע בלוקו (Blloku) - אזור שהיה סגור לאזרחים בתקופה הקומוניסטית ושימש את האליטה השלטונית. כיום זהו רובע הבילויים התוסס והאופנתי ביותר בטירנה, עם שפע של ברים, מסעדות ובתי קפה. בהמשך נעפיל על הר דאייטי (Mount Dajti) באמצעות רכבל (Dajti Express) שיביא אותנו לפסגת ההר, המשמש כפארק לאומי, וניהנה מנופים פנורמיים מרהיבים של טירנה והסביבה. בהתאם לשעת ההמראה ניסע אל שדה התעופה לטיסתנו חזרה ארצה.
הערות:
תוכנית הטיול מתארת את האתרים בהם נבקר, אך לא את סדר הביקורים או כיוון הנסיעה. מסלול הטיול מבוסס על לינה בשלושה בתי מלון ויציאה לטיולי יום בסביבה

עלות: 1249 € לאדם בחדר זוגי (שניים בחדר)
תוספת 200 € לאדם בחדר יחיד
*עלות הטיול מעודכנת ליום פרסום הטיול. ייתכנו שינויים במחיר
הטיול כולל: 
טיסות שכר הלוך ושוב תל אביב - טיראנה
אוטובוס תיירים נוח וממוזג
לינה בבתי מלון מדרגת תיירות טובה
מדריך טיולים ישראלי מצוות "אשת טורס"
כלכלה: לינה וארוחת בוקר
כניסות לאתרים כפי שמצוין במסלול
טיפ לנהג
טיפ למדריך המקומי
המחיר אינו כולל:
ביטוחים
הוצאות אישיות
סיורי בחירה
מס לינה (במידה וקיים- תשלום ישירות בבית המלון(
סבלות
טיפ למדריך הישראלי (מקובל לתת 5 אירו לאדם ליום(
הערה: לתשומת ליבכם, ומבלי לגרוע מן הקבוע להלן בסע' 94-98 לתקנון, מובהר בזה כי שלא כמו בישראל, במרבית מדינות העולם אין כיסוי ביטוחי לנזקי גוף הנגרמים מתאונות דרכים,ובחלק מהמדינות קיים כיסוי חלקי בלבד, מבלי לגרוע מכלליות האמור לעיל מובהר בזה כי אשת טורס איננה יכולה לרכוש עבור הנוסעים לחו"ל ביטוח לכיסוי נזקי גוף הנגרמים כתוצאה מתאונות דרכים.

הטיול פתוח לכל הגילאים לא רק פו"פ 
מספר המקומות על הטיסה מוגבל לכן כדאי להקדים ולהירשם!
הטיול מאורגן ומנוהל ע"י חברת "אשת טורס " ובאחריותה, התשלום יועבר ישירות לחברת "אשת טורס"
עופר 052-2945446


